ΚΑΝΟΝΙΣΜΟΣ (ΕΟΚ) αριθ. 2622/79 ΤΟΥ ΣΥΜΒΟΥΛΙΟΥ της 23ης Νοεμβρίου 1979 περί καθορισμού ορισμένων τεχνικών μέτρων διατηρήσεως των αλιευτικών πόρων που εφαρμόζονται στα σκάφη που φέρουν σημαία εντός των Κρατών Μελών και αλιεύουν στη ζώνη διακανονισμού που καθορίζεται από τη σύμβαση NAFO

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,

τον κανονισμό (ΕΟΚ) αριθ.3179/78 του Συμβουλίου της 28ης Δεκεμβρίου 1978 περί συνάψεως από την Ευρωπαϊκή Οικονομική Κοινότητα της συμβάσεως περί μελλοντικής πολυμερούς συνεργασίας στον τομέα της αλιείας του βορειοδυτικού Ατλαντικού(1),

την πρόταση της Επιτροπής(2),

την γνώμη της Συνελεύσεως(3),

Εκτιμώντας:

ότι η σύμβαση περί μελλοντικής πολυμερούς συνεργασίας στον τομέα της αλιείας του βορειοδυτικού Ατλαντικού, καλουμένη στο εξής "σύμβαση NAFO" ισχύει από την 1η Ιανουαρίου 1979-

ότι το άρθρο XXIII της συμβάσεως NAFO αναφέρει ότι κατά την έναρξη ισχύος της, κάθε πρόταση η οποία άρχισε ήδη να ισχύει δύναμει της διεθνούς συμφωνίας του έτους 1949 για την αλιεία του βορειοδυτικού Ατλαντικού, η οποία καλείται στο εξής "σύμβαση ICNAF", καθίσταται μέτρο εκτελεστό για κάθε συμβαλλόμενο μέρος ως προς τη ζώνη διακανονισμού που καθορίζεται από τη σύμβαση NAFO-

ότι ορισμένες προτάσεις εισάγουσες μέτρα τα οποία λαμβάνονται στο πλαίσιο της συμβάσεως ICNAF, καθίστανται, κατά συνέπεια, εκτελεστά μέτρα δυνάμει της συμβάσεως NAFO-

ότι η Κοινότης υποχρεούται να θεσπίσει τις διατάξεις που θα εξασφαλίσουν την εφαρμογή των μέτρων αυτών στα κοινοτικά σκάφη,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα σκάφη που φέρουν τη σημαία ενός Κράτους Μέλους και αλιεύουν στη ζώνη διακανονισμού που καθορίζεται από το άρθρο 1 παράγραφος 2 της συμβάσεως NAFO υποχρεούνται να συμμορφώνονται προς τα μέτρα διατηρήσεως που θεσπίζονται από τον παρόντα κανονισμό.

Άρθρο 2

Η χρησιμοποίηση μηχανότρατας που έχει σ' ένα από τα μέρη της δίκτυα με διάκενα διαστάσεων κατωτέρων των 130 χιλιοστομέτρων απαγορεύεται για την απευθείας αλιεία των ειδών που αναφέρονται στο παράρτημα I. Οι διαστάσεις αυτές αφορούν τα δίκτυα από μανίλλα τα οποία μετρούνται βρεγμένα μετά τη χρήση. Αντίστοιχες διαστάσεις διακένων καθορίζονται στο παράρτημα II για άλλα υλικά μηχανότρατας, τα οποία μετρούνται στεγνά προ της χρήσεως.

Άρθρο 3

Παρεμπίπτουσα αλιεία ειδών που αναφέρονται στο παράρτημα I πραγματοποιείται από σκάφη αλιεύοντα είδη άλλα από εκείνα που αναφέρονται στο παράρτημα I με δίκτυα έχοντα διάκενα διαστάσεως κατωτέρας εκείνης που ορίζεται στο άρθρο 2, δεν πρέπει να υπερβεί για κάθε είδος επί του σκάφους που αναφέρεται στο παράρτημα I, 2 500 χιλιόγραμμα ή 10% του βάρους όλων των ιχθύων που βρίσκονται στο σκάφος, εάν η τελευταία ποσότητα είναι η πιο σημαντική.

Άρθρο 4

1. Η χρησιμοποίηση εξοπλισμού ή μεθόδων, άλλων από εκείνες που αναφέρονται στην παράγραφο 2, οι οποίες εμποδίζουν τα διάκενα του δικτύου ή μειώνουν τις διαστάσεις, απαγορεύονται.

2. Ιστιόπανο, δίκτυα και άλλα υλικά δύνανται να προσδεθούν κάτω του μπούγγου (σάκου), προς τον σκοπό μειώσεως ή αποφυγής φθοράς.

3. Διάφορα υλικά δύνανται να προσδεθούν στο ανώτερο μέρος του μπούγγου (σάκου) υπό τον όρο ότι δεν εμποδίζουν τα διάκενα αυτού. Η χρησιμοποίηση προστατευτικών δικτύων περιορίζεται σε εκείνα που περιγράφονται στο παράρτημα III.

Άρθρο 5

Ο παρών κανονισμός αρχίζει να ισχύει την πρώτη ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 23 Νοεμβρίου 1979.

Για το Συμβούλιο

Ο Πρόεδρος

R. Mac SHARRY

(1) ΕΕ αριθ. N 378 της 30.12.1978, σ. 1.

(2) ΕΕ αριθ. A 193 της 31.7.1979, σ. 11.

(3) ΕΕ αριθ. A 289 της 19.11.1979, σ. 47.

ΠΑΡΑΡΤΗΜΑ I

Είδη που αναφέρονται στο άρθρο 2 Βακαλάος (Gabus morrhua)

Καλαρίες (Melanogrammus aeglefinus)

Σεβαστοί του Ατλαντικού (Sebastes marinus)(1)

Γλωσσοειδή (Hippoglossus hippoglossus)

Πλάτακες γκρίζοι (glyptocephalus cynoglossus)

Χωματίδα (Limanda ferruginea)

Πλάτακες του Καναδά (Hippoglossoides platessoides)

Γλωσσοειδή μαύρα (Reinhardtius hippoglossoides)

Γάδοι μέλανες (Pollachius virens)

Μερλούκιοι λευκοί (Urophycis tenuis)

(1) Εξαιρέσει των σεβαστών του Ατλαντικού που αναφέρονται στις στατιστικές υποδιαιρέσεις 3N, 30 και 3P.

ΠΑΡΑΡΤΗΜΑ II

Αντιστοιχία των διαστάσεων των διακένων "" ID="1">Μηχανότρατα (seine)> ID="2">110 mm"> ID="1">Κάθε τμήμα δικτύου από κάνναβι, ίνες πολυαμιδίου ή πολυεστέρων> ID="2">120 mm"> ID="1">Κάθε μέρος δικτύου από μανίλλα, ή άλλα υλικά, εξαιρέσει των ανωτέρω αναφερομένων> ID="2">130 mm">

ΠΑΡΑΡΤΗΜΑ III

Επιτρεπόμενα προστατευτικά φύλλα δικτύου στο ακραίο σημείο των μηχανοτρατών 1. Προστατευτικό του τύπου ICNAF

Ορθογώνιο φύλλο δικτύου προσδεμένο στο ακραίο σημείο της πρύμνης της μηχανότρατας για να μειωθεί ή αποφευχθεί η καταστροφή της τελευταίας, το οποίο πληροί τους εξής όρους:

α) το φύλλο πρέπει να έχει βρόχους διαστάσεως κατωτέρας εκείνης του δικτύου της μηχανότρατας αυτού καθ' εαυτού-

β) το φύλλο πρέπει να προσδεθεί από την πρύμνη της μηχανότρατας από τα εμπρόσθια, εσωτερικά και πλάγια μέρη του. Πρέπει να τοποθετηθεί κατά τρόπο που να μην επεκτείνεται σε τέσσερις κατ' ανώτατο όριο βρόχους πέρα από τον βωλοκόπο της πρύμνης και να μην τελειώνει τουλάχιστον τέσσερις βρόχους από το σκοινάκι της πρύμνης που δένουν τα πανιά. Εν ελλείψει βωλοκόπου της πρύμνης, το προστατευτικό φύλλο δικτύου πρέπει να καλύπτει περισσότερο από το τρίτο της επιφανείας της πρύμνης της μηχανότρατας, μετρούμενο από τέσσερις τουλάχιστον βρόχους από το σκοινάκι της πρύμνης-

γ) ο αριθμός των βρόχων που υπολογίζεται κατά το πλάτος του προστατευτικού φύλλου πρέπει να υπερβαίνει τουλάχιστον μία και ημίσεια φορά εκείνο τον αριθμό που αντιπροσωπεύει το πλάτος του καλυμμένου μέρους της πρύμνης (τα δύο αυτά πλάτη μετρούμενα κάθετα προς τον επιμήκη άξονα της πρύμνης της μηχανότρατας).

2. Προστατευτικά φύλλα δικτύου πολλαπλής όψεως (multiple flap)

Φύλλα δικτύου που έχουν σε όλα τους τα μέρη βρόχους των οποίων οι διαστάσεις, μετρούμενες σε υγρά ή ξηρά κατάσταση, είναι τουλάχιστον ίσες με εκείνες των βρόχων των δικτύων της μηχανότρατας στην οποία έχουν προσδεθεί υπό τον όρο:

ι) ότι καθένα από τα φύλλα αυτά:

α) έχει προσδεθεί στην πρύμνη αποκλειστικά από την εσωτερική πλευρά κάθετα προς τον επιμήκη άξονα της πρύμνης της μηχανότρατας-

β) έχει πλάτος τουλάχιστον ίσο προς εκείνο της πρύμνης της μηχανότρατας (το πλάτος αυτό μετρούμενο κάθετα προς τον επιμήκη άξονα της πρύμνης της μηχανότρατας, στο σημείο της προσδέσεως)-

γ) δεν έχει περισσότερους από 10 βρόχους κατά μήκος-

ιι) το συνολικό μήκος των προστατευτικών αυτών φύλλων τοιουτοτρόπως προσδεθέντων ώστε να μην υπερβαίνει τα δύο τρίτα εκείνου της πρύμνης της μηχανότρατας.

3. Προστατευτικά δίκτυα πλατιών βρόχων (τροποποιημένος πολωνικός τύπος)

Δικτυωτό φύλλο ορθογώνιο, που κατασκευάσθηκε με νήματα του ίδιου υλικού με εκείνου της πρύμνης του πλοίου ή με απλά νήματα, χονδρά, χωρίς κόμβους, προσδεμένο στο οπίσθιο ακραίο σημείο της πρύμνης της μηχανότρατας, καλύπτοντάς την συνολικά ή εν μέρει, που έχει σ' όλη την επιφάνειά του βρόχους των οποίων οι διαστάσεις, μετρούμενες σε υγρά κατάσταση, είναι διπλάσιες εκείνων της πρύμνης του πλοίου και τοποθετούμενο στην τελευταία αποκλειστικά από τις εμπρόσθιες εσωτερικές, οπίσθιες και πλάγιες πλευρές, κατά τρόπο ώστε κάθε ένας από αυτούς τους βρόχους να συμπίπτει ακριβώς με τέσσερις βρόχους της πρύμνης του πλοίου.